VIISAUS
SIUNAUS, TOIVO, RAKKAUS
ENNALLEEN ASETTAMINEN
LOHDUTUS
HÄN ON YLÖSNOUSSUT!
MYÖTÄTUNTO
RAUHA
YLISTYS
TIETO
SANA JERUSALEMISTA
Uskotko ihmeisiin?
Oletko itse kokenut ihmettä?
Pieniä ihmeitä tapahtuu päivittäin.
Mutta entäpä suuria ihmeitä?
Tervetuloa Israelin maahan, pienten ja isojen ihmeiden paikkaan.
Tänään katselen isoa ihmettä.
Voin luvata yhden asian heti.
Täällä Israelissa niitä on runsaasti.
Israel ― Raamatun kertomusten tapahtumapaikka.
Monet uskomme isät ja patriarkat Aabraham, Mooses, Joosef, -
Daniel ja kuningas Daavid kokivat monia ihmeitä Jumalan yhteydessä.
Se on yksi syy, miksi monet kaikkialta maailmasta tulevat Israeliin.
He kaipaavat nähdä tai kokea ihmeen.
Jeesus teki voimallaan runsaasti ihmeitä Uudessa testamentissa.
Hän on ihmeidentekijöistä kuuluisin.
Ohjelmassa tänään Gottfried Bühler kertoo ihmeestä perheessään.
Bühlerit ovat Jeesuksen uskovia.
Heillä on läheiset yhteydet Israeliin ja juutalaiskansaan.
Vartuin perheessä, jossa meillä oli omakohtaista kokemusta ihmeistä.
Tässä on veljeni Jürgen tyttärensä kanssa.
Tässä olen minä. Kävimme yhdessä Jerusalemin Vanhassakaupungissa.
Tässä olemme Hurvan synagogan näköalatasanteella.
Veljeni Jürgen on ICEJ:n presidentti Jerusalemissa.
Hän on asunut perheensä kanssa monta vuotta Jerusalemissa.
Täällä ihmeiden maassa, kuten sitä kutsun, Jürgen ja perheemme -
joutuivat kovan koetuksen läpi. Monet ystävät ja ihmiset kautta maailman -
pyysivät rukouksessa juuri sitä, suurta ihmettä.
Jürgen saarnaa parantumisesta.
Saarna rohkaisee ihmisiä uskomaan ihmeisiin Jeesuksen kautta.
Tuolloin vain harva tiesi, että Jürgen itse kaipasi kerran suurta ihmettä.
Olen aina uskonut, että Jumala on ihmeitä tekevä Jumala.
Olen helluntaipastorin poika.
Isäni eli, koska hän koki kaksi suurta ihmettä elämässään.
Hän kävi lähellä kuolemaa vankileirillä Venäjällä.
Toisen kerran hän joutui vakavaan onnettomuuteen rakennustyömaalla.
Hän putosi kymmenen metrin korkeudelta rakennustelineeltä.
Lääkärit eivät antaneet toivoa: -
"Saatat jäädä henkiin, mutta molemmat jalat pitää amputoida.
Molemmat jalat ovat 'luusalaattia'. Niitä ei pystytä korjaamaan.
Isä sanoi: "Ette amputoi jalkojani.
Elämänkutsumukseni on saarnata evankeliumia. Tarvitsen jalkojani."
Lääkäri sanoi: "Allekirjoita kielto. Saatat kuolla, ellei jalkoja amputoida."
Ihmiset rukoilivat isän kanssa. Kahden päivän kuluttua lääkäri sanoi: -
"En ole ikinä aiemmin nähnyt tällaista. Luusi asettuvat paikalleen itsekseen."
Lyhyesti kerrottuna isä lähti sairaalasta kahdella terveellä jalalla.
Lääkäri lausui saatesanoiksi: "Polviasi ja lonkkiasi tulee aina särkemään, -
sillä ne olivat täysin murskana."
Vuosi ennen kuolemaansa isä kertoi minulle: -
"Minulla on elämäni aikana ollut hieman pää- ja selkäkipua, -
mutta jalkojani ei ole ikinä särkenyt." Tiesin, että Jumala tekee ihmeitä.
Jürgen on yli viisi vuotta johtanut -
Jerusalemin kansainvälistä kristillistä suurlähetystöä.
Israelia rakastavat ja Israelin hyväksi työskentelevät tuntevat hänet hyvin.
Päättäjätkin pitävät häntä arvossa.
Jürgen on naimisissa Vesnan kanssa. Heillä on neljä lasta.
Se tapahtui kiireisen ajanjakson jälkeen.
Lehtimajanjuhlat olivat juuri päättyneet. Se oli kiireistä aikaa.
Heti sen jälkeen lähdin Suomeen puhujakiertueelle.
Sieltä matkustin Saksaan, jossa juhlimme ystävän bar mitsvaa.
Juhlassa tajusin, ettei kaikki ole kunnossa.
Vaimo ehdotti, että kävisin lääkärissä. Meninkin vielä samana iltana.
Luulin pääseväni kotiin seuraavana päivänä.
Ajattelin, että minulla on munuais- tai virtsakiviä.
Lääkäri teki testejä.
Seuraavana päivänä hän pyysi minut ja vaimoni vastaanotolle.
Tajusin, että se oli jotain vakavaa.
Ilmeni, että hänellä oli munuaissyöpä.
Sana "syöpä" on voimallinen.
Olin kuullut siitä ja tunnen syöpäpotilaita.
Vasta kun se osuu omalle kohdalle, tietää, miten voimallinen se on.
Sanat "Sinulla on munuaissyöpä" olivat kuin puukonisku sydämeen.
Se tekee kipeää. Tietää, että se on vaarallista ja henkeä uhkaavaa.
Etenkin diagnoosissa, jonka minä sain, -
lääkäri sanoi, että leikkauksesta selviää 50 prosentin mahdollisuudella.
Myöhemmin tajusin, ettei lääkäri uskonut minun jäävän henkiin.
Hän sanoi, että vaikka selviäisinkin leikkauksesta, -
syöpää tuskin saadaan poistettua kokonaan, sillä sitä on kaikkialla.
Se oli kuin kuolemantuomio.
Siihen aikaan oli kaksi asiaa, jotka tulivat voimallisesti elämääni.
Yksi oli Jeesuksen Kristuksen evankeliumin voiman ymmärtäminen.
Se oli kuin kuolemantuomio, jossa lääkäri sanoi minun kuolevan.
Ei suoraan vaan epäsuorasti.
Siihen aikaan minulla ei ollut sekuntiakaan kuolemanpelkoa.
En pelännyt kuolemaa.
En pysty kuvailemaan, miten todellista se oli, -
mutta tietämällä tiesin, minne olen menossa, kun kuolen.
Heti ensimmäisenä päivänä, kun sain diagnoosin -
ja tajusin, etten ehkä enää eläisi pitkään, -
näin miltei kuin Jeesus olisi toivottanut minut tervetulleeksi.
Tiesin, että sieluni tulee olemaan ikuisesti Hänen luonaan.
Rukoilin Jumalaa parantamaan minut, mutta en niinkään itseni takia -
tai kuolemanpelosta, -
vaan lasteni takia. He tarvitsevat isää. Vaimoni tarvitsee aviomiestä.
Rukoilin ja anoin Herraa pitämään minut elossa perheeni takia.
Tiesin, että diagnoosi olisi heille luultavasti kovempi isku kuin minulle.
Ensimmäinen asia, jonka tajusin, oli evankeliumin voima.
Se voi poistaa elämästämme kuoleman pistimen.
Samaan aikaan ymmärsin, miten tärkeä perhe on ja miten arvostan sitä.
Ymmärsin, mitä minulla oli vaimossani ja mitä Jumala antoi minulle lapsissani
Se muutti koko elämäni tärkeysjärjestyksen.
En ikinä kyseenalaistanut Jumalaa, miksi Hän sallii sen, -
sillä uskon, että Jumala on rakastava ja armollinen.
Samalla työskentelen Jumalan valta- kunnassa sellaisten asioiden parissa, -
jotka ovat hengellisen sodankäynnin eturintamaa täällä Jerusalemissa.
Muslimien, juutalaisten parissa.
Maailman lunastukseen liittyvien asioiden parissa.
Siten ymmärrän, että elämäni oli ja on taistelukenttä. Taistelu on käynnissä.
Lääkäri sanoi moneen otteeseen, että kehossani on "käärme".
Minulle se oli tavallaan ilmestys: -
tämä on hengellinen taistelu ja on olemassa ulospääsy.
Päätimme aloittaa rukoustaistelun.
Pyysimme ystäviä, ICEJ:n työntekijöitä ja pastoreita maasta -
rukoilemaan kanssamme.
Rukoushetkissä tapahtui ihmeellisiä asioita.
Eräät näkökulmat haastoivat Jürgeniä vielä enemmän.
Se oli ihmeellistä. Rukoushetket olivat -
Jeesuksen läsnäolon luonnehtimia.
Se oli todella yliluonnollista. Ihmeellistä oli myös, -
että rukoushetkiin osallistuneita parani. Saivat Herran kosketuksen.
Mutta minulle ei tapahtunut mitään.
Se oli tavallaan ristiriitaista aikaa.
Tunsimme ihmeellisellä tavalla Jeesuksen läsnäolon.
Ihmiset, jotka kävivät meillä, sanoivat,
että olohuoneessamme on ihmeellinen rauhan ilmapiiri.
Sanoimme, että Herra on kanssamme.
Vaikka koin Herran läsnäolon ja minulla oli syvä tietoisuus siitä, -
että Hän on kanssamme, Hän oli silti hyvin etäinen.
Koin aina, että Hän on läsnä.
Muistan sanoneeni vaimolle monta kertaa: "Tiedän, että Hän on täällä."
Tuntui kuin Hän olisi istunut edessäni.
Mutta Hän oli vaiti koko ajan.
Hän katsoi ja miltei tuijotti minua muttei koskaan puhunut.
Joskus itkin: "Mikset puhu minulle? Tiedän, että olet läsnä.
Mikset anna sanaa: 'Sinä paranet'?"
Oli mielenkiintoista ja haastavaa käydä se läpi.
Rukous ja ylistys ovat ratkaisevan tärkeitä asioita.
Uskon myös siihen, että kutsutaan seurakunnan vanhimmat.
Niin Raamattu kehottaa. Jos joku sairastaa, kutsukoon vanhimmat.
Nämä voitelevat öljyllä. Puhutaan myös syntien tunnustamisesta.
Vielä Saksassa ollessamme soitin pastorillemme Jerusalemiin -
ja sanoin: "En tiedä, palaanko enää Jerusalemiin.
Haluan tunnustaa syntini."
Vaimoni, hän ja minä puhuimme. Tunnustin syntini.
Ei ollut mitään dramaattista. Oli vain joitain asioita, jotka piti tunnustaa.
Jumalan Sana on voimakas työkalu.
Ruokin itseäni päivittäin Jumalan Sanalla.
Jumalan lupauksilla. Mitä Hän puhuu sairauksista ja paranemisesta.
Jumalalla on hyvin voimallisia lupauksia ihmisille, jotka sairastavat.
Syksyllä 2015 Jürgen meni sairaalaan Dresdenissä Saksassa -
hyvin vaikeaa leikkausta varten.
Lääkärit soittivat vaimolleni.
He sanoivat, että leikkaus oli ollut hyvin vaativa.
Kirurgi oli Saksan parhaimmistoa, tällaisten leikkausten asiantuntija.
Yksi lääkäreistä soitti vaimolleni leikkauksen jälkeen.
Leikkaus kesti yli kahdeksan tuntia.
Lääkäri sanoi: "Tuli pahoja komplikaatioita.
Hän menetti valtavasti verta."
Heidän piti antaa 25 veriyksikköä leikkauksen aikana.
Yksi elin oli halkeamassa. Se oli yksi komplikaatio lisää.
Heidän piti vaivuttaa minut lääketieteelliseen koomaan.
He epäilivät sen jatkuvan päiviä. Mutta ensimmäisenä yönä tapahtui jotain.
Vaimolleni soitettiin: "Tulkaa.
Jürgen näyttäisi heräävän. Hän alkaa hengittää omin voimin."
Sisäelimeni eivät vieläkään toimineet kunnolla. Vuorokauden kuluttua -
lääkärit huomasivat, että ne alkoivat palautua.
Kun heräsin vaativasta leikkauksesta -
ja olin teho-osastolla, -
tiesin tietämällä, että Jeesus istui huoneen ulkopuolella ja valvoi meitä.
Makasin kovissa kivuissa.
"Jeesus, mikset tule? Yksi kosketus Sinulta riittäisi."
Tämä oli kenties suurin opetus.
Sain pienen välähdyksen siitä, miltä Jeesuksesta varmasti tuntui ristillä.
Ympärilläni oli lääkäritiimi, jonka ainoa tehtävä oli -
helpottaa kipua kaikin keinoin ja varmistaa, että jään henkiin.
Jeesuksen ympärillä oli asiantuntija- tiimi, jolla oli yksi ainoa tarkoitus: -
aiheuttaa maksimaalista kipua ja varmistaa, -
että Häntä kidutetaan maksimaalisesti.
He olivat ammattikiduttajia. He tiesivät, mihin kohtaan lyödä naula,
ettei Hän kuole verenvuotoon vaan kituu niin pitkään kuin mahdollista -
ja tukehtuu kuoliaaksi. Jotkut riippuivat siellä päiväkausia, -
sillä teloittajat osasivat hommansa.
Minun ympärilläni oli tiimi, joka vain siunasi. Jeesuksella oli päinvastoin.
Minulla ei ollut voimaa puhua huonekaverilleni eikä edes vaimolleni.
Jeesus puhui opetuslapsille: "Huolehtikaa äidistäni.
Hän tarvitsee teitä ja apuanne."
Ja...
Anteeksi.
Tietyllä tavalla ymmärsin, mitä Paavali puhuu Filippiläiskirjeessä -
Jeesuksen kärsimyksien osallisuudesta.
En ollut ikinä ymmärtänyt, mitä se merkitsee.
Tajusin, että sain Jumalalta etuoikeu- den raapaista hieman pintaa siitä, -
mitä Jeesus koki. Kukaan ei voi ikinä käsittää, millaista kipua Hän koki.
Se oli minulle oppitunti siitä, miten kovan hinnan Jeesus maksoi -
ja miten paljon Hän rakasti meitä kuollessaan syntiemme edestä -
siinä käsittämättömässä uhrissa ihmiskunnan edestä.
Yhtäkkiä tapahtui jotain ihmeellistä, mikä hämmästytti sairaalatiimiä.
Kahdeksan päivän kuluttua pääsin sairaalasta. Kahden viikon kuluttua -
lensin takaisin Israeliin. Ja tämä on suuri ihme.
Tänä päivänä oloni on vahvempi kuin moniin vuosiin.
Olin taas lehtimajanjuhlilla.
Sanoin vaimolleni, että minulla on juhlien jälkeen vahvempi olo -
kuin vuosiin lehtimajanjuhlien jälkeen.
ICEJ:n vuosittaisilla lehtimajanjuhlilla Jerusalemissa -
Jürgen muutti todistuksensa teoiksi. Hän rukoili sairaiden puolesta.
Parantumista Jeesuksen veressä ja nimessä.
Palattuani Israeliin tapasin -
Sha'are Tsedek -sairaalan erään johtavan lääkärin.
Hän oli osaston ylilääkäri.
Emme olleet tavanneet aiemmin. Diagnoosin oli tehnyt toinen lääkäri.
Tapasin hänet, sillä toisella lääkärillä ei ollut aikaa.
Hän katsoi kansiotani ja sanoi: "Jürgen Bühler. Muistan nimenne.
Olitte täällä marraskuussa. Puhuimme tapauksestanne lääkärikokouksessa."
Sitten hän katsoi minuun. "Ja te olette elossa!"
Tajusin, ettei heillä ollut toiveita henkiinjäämisestäni.
Hän sanoi ainakin viidesti tapaamisemme aikana: -
"En tiedä, miten kirurgi sen teki, mutta on ihme, että selvisitte elossa."
Jo leikkauskin oli ihme. Jumala puuttui asioihin ja antoi viisautta lääkäreille,
kun he hoitivat minua.
Ennen lähtöämme leikkaukseen Saksaan, eräs nainen seurakunnasta -
rukoili perheensä kanssa puolestani. Hän oli saanut näyn.
Näyssä olin ollut leikkauspöydällä Saksassa. Lääkärit hoitivat minua.
Hän näki, että Jeesus tuli ja laittoi kätensä vatsaani ja leikkasi minua.
Juuri niin tavallaan tapahtui.
Lääkärit sanoivat, että leikkaus oli ihme.
Uskon, että Jumala käytti lääkärien erinomaista osaamista.
Lääkäri oli Saksan paras.
Olen tosi kiitollinen, että hän otti minut leikattavaksi.
Samalla tiesin, että Jeesus oli läsnä huoneessa ja puolellani.
Vaimo ja minä päätimme ottaa Jeesuksen perhelääkäriksemme.
Toki käymme muilla lääkäreillä ja sairaaloissa.
Mutta jos jokin on pielessä lapsillamme, vaimollani tai minulla, -
rukoilemme ensin Jumalaa -
ja pyydämme, että Jeesus koskettaa parantavalla voimallaan.
Pyydämme myös viisautta, mitä tehdä.
Perhelääkärinäni Herra vastasi rukouksiini.
Hän antoi suosituskirjeen saksalaislääkärille.
"Mene asiantuntijan hoidettavaksi."
Raamattu rohkaisee menemään ensin Hänen luokseen ja etsimään Häntä.
Uskon, että on monia, jotka kokevat, että Jumala vastaa rukouksiin.
Puhuin asiasta hiljattain Saksassa. Eräs nainen tuli sanomaan: -
"Rukoilet sairaiden puolesta ja rohkaiset luottamaan, -
että Jumala parantaa. Entä ne, joiden rukouksiin ei vastata?"
Vastasin hänelle, ettei Raamattu juurikaan puhu siitä.
Ja tietysti Jumala on lohdutuksen Jumala. Jumala lohdutti minua, -
kun en ollut varma tulevaisuudestani. Samaan aikaan -
Raamattu, Jumalan Sana, rohkaisee luottamaan Häneen -
ja uskomaan Jesajan sanoihin: -
"Hänen haavainsa kautta olemme paratut."
Ja 2. Moos. 15:ssa sanotaan: Minä olen Parantajanne.
Profeetta Jesaja sanoo luvussa 53, -
että fyysinen parantuminen on osa Jeesuksen pelastustyötä ristillä.
"Hän on haavoitettu meidän rikkomustemme tähden, -
runneltu meidän pahain tekojemme tähden.
Rangaistus oli hänen päällänsä, että meillä rauha olisi, -
ja hänen haavainsa kautta me olemme paratut.
2. Moos. 15:26:ssa Mooses sanoo Israelille: -
"minä en pane sinun kärsittäväksesi yhtäkään niistä vaivoista, -
jotka olen pannut egyptiläisten kärsittäviksi, -
sillä minä olen Herra, sinun parantajasi".
Hepreankielinen teksti sanoo: "Jahve rophe".
Se voidaan kääntää myös: "Olen Herra, Lääkärinne".
Hevenu shalom alechem Me teille rauhaa toivomme
Hevenu shalom shalom alechem Me teille rauhaa, rauhaa toivomme
Jumala antoi ICEJ:lle hyvin selvän näyn vuosia sitten, -
jo kauan ennen kuin liityin ICEJ:hin. Se pysyy: Siunata juutalaiskansaa.
Tämä kokemus on saanut minut entistä enemmän -
käyttämään Herralta saamaani lisäaikaa.
Herra ikään kuin antoi minulle elämäni takaisin.
Laitoin asiat uuteen tärkeysjärjestykseen.
Olen nyt omistautuneempi kuin koskaan.
Sanoin hiljattain ICEJ:n johtajatiimille, työntekijöille -
ja johtokunnalle, että koin valtavan rukouksen voiman, -
kun puolestani rukoiltiin ympäri maailman.
Tulevina kuukausina ja vuosina tahdon vahvistaa -
kansainvälistä rukoustyötämme.
Meillä on jo Jesaja 62 -rukouskampanja.
Haluamme vahvistaa sitä. Yhden päivän tai kuukauden sijaan -
rukoilemme joka päivä 24/7.
Ihmiset rukoilevat Israelin puolesta, -
ja lisäksi tuhannet antavat meille rukouspyyntöjä.
He kaikki ovat todellisia ihmisiä, joilla on todellisia tarpeita.
Joskus tarpeet ovat musertavia. He ansaitsevat esirukousta.
Tahdomme nostaa ja vahvistaa rukoustyötämme -
Israelin puolesta ja ihmisten puolesta maailmalla.
Tahdomme siunata Israelia enemmän ja vahvemmin kuin koskaan.
TULE LEHTIMAJANJUHLILLE!
Yksi etuoikeuksistamme oli totta kai se,
että puolestamme rukoiltiin aina toisella puolella maailmaa Fidžillä asti
Tunsimme nuo rukoukset uskomattomalla tavalla.
Tahdon kiittää katsojia, jotka rukoilivat perheemme puolesta.
Teidän rukouksiinne on vastattu.
Saimme rukouksistanne voimaa. Ne kantoivat meitä.
Tahdon kertoa jokaiselle, joka sairastaa, -
että Jumalalle ei ole olemassa parantumattomia sairauksia.
Jumalalle mikään ei ole mahdotonta. Mikään sairaus ei ole liian vaikea.
Lääkärit luopuivat toivosta kohdallani.
Jumala paransi minut. Hän voi parantaa sinutkin.
Isä, Jeesuksen nimessä, vetoamme parantavaan voimaasi...
Jürgen parantui vakavasta sairaudesta vahvistuneena ja parantuneena.
Hän työskentelee ICEJ:ssä sitoutuneemmin kuin koskaan.
Kansat laulakoot ja ylistäkööt Häntä
Ja Israel sanoo "Aamen"
Laulakaa kansat "Halleluja"
Ja Israel sanoo "Aamen"
Kansat laulakoot ja ylistäkööt Häntä
Ja Israel sanoo "Aamen"
Laulakaa kansat "Halleluja"
Ja Israel sanoo "Aamen"
David Ben-Gurion sanoi: "Se, joka ei usko ihmeisiin, ei ole realisti."
Ehkäpä Jürgenin kertomus innoittaa sinua tutkimaan ihmeiden Jumalaa, -
Israelin Jumalaa.
Jos haluat kuulla lisää kertomuksia ihmeistä, käy kotisivuillamme -
osoitteessa WWW.ICEJ.ORG.
Tai tilaa ilmainen lehtemme "Sana Jerusalemista".
Kiitos, että katsoit tämän erikoisjakson. Nähdään taas pian!
Ensi kertaan, näkemiin Jerusalemista. Shalom!
Suomennos: Marianne Tenetz